b"\n_START_ARTICLE_\nApplication Lifecycle Management\n_START_PARAGRAPH_\nApplication Lifecycle Management (ALM) \xc3\xa9s un proc\xc3\xa9s continu de gesti\xc3\xb3 de la vida d'una aplicaci\xc3\xb3 a trav\xc3\xa9s de la direcci\xc3\xb3, el desenvolupament i el manteniment. Neix com a combinaci\xc3\xb3 entre la Gesti\xc3\xb3 i l'enginyeria del programari, possible gr\xc3\xa0cies a eines que faciliten integrar la gesti\xc3\xb3 de requisits, l'arquitectura de programari, la programaci\xc3\xb3 d'ordinadors, les proves de programari, seguiment (Issue Tracking System) i gesti\xc3\xb3 de versions (release management).\n_START_SECTION_\nALM vs. Software Development Life Cycle\n_START_PARAGRAPH_\nALM \xc3\xa9s una perspectiva m\xc3\xa9s \xc3\xa0mplia de Software Development Life Cycle (SDLC), que es limita a les fases de desenvolupament de programari com ara requisits, disseny, codificaci\xc3\xb3, proves, configuraci\xc3\xb3, gesti\xc3\xb3 de projectes i gesti\xc3\xb3 de canvis. L\xe2\x80\x99ALM continua despr\xc3\xa9s del desenvolupament fins que l\xe2\x80\x99aplicaci\xc3\xb3 ja no s\xe2\x80\x99utilitza i pot incloure molts SDLC.\n_START_SECTION_\nALM integrat\n_START_PARAGRAPH_\nEls processos de desenvolupament de programari moderns no es limiten als discrets pasos d'ALM/SDLC gestionat per diferents equips que utilitzen m\xc3\xbaltiples eines de diferents ubicacions. La col\xc2\xb7laboraci\xc3\xb3 en temps real, l'acc\xc3\xa9s al dip\xc3\xb2sit de dades centralitzat, la visibilitat creuada d\xe2\x80\x99eines i entre projectes, la millora de la monitoritzaci\xc3\xb3 i la presentaci\xc3\xb3 d\xe2\x80\x99informes s\xc3\xb3n la clau per desenvolupar programes de qualitat en menys temps._NEWLINE_Aix\xc3\xb2 ha donat lloc a la pr\xc3\xa0ctica de la gesti\xc3\xb3 integrada del cicle de vida de les aplicacions, o ALM integrat, on es sincronitzen totes les eines i usuaris de les eines entre si al llarg de les fases de desenvolupament d'aplicacions. Aquesta integraci\xc3\xb3 garanteix que tots els membres de l\xe2\x80\x99equip s\xc3\xa0piguen qui, qu\xc3\xa8, quan i per qu\xc3\xa8 de qualsevol canvi fet durant el proc\xc3\xa9s de desenvolupament i no hi hagi sorpresa d\xe2\x80\x99\xc3\xbaltima hora que causin retards en el lliurament o fallida del projecte._NEWLINE_Els prove\xc3\xafdors de gesti\xc3\xb3 d'aplicacions d'avui se centren m\xc3\xa9s en capacitats de gesti\xc3\xb3 d'API per a una millor integraci\xc3\xb3 d'eines de tercers que garanteixi que les organitzacions estiguin ben equipades amb un sistema de desenvolupament de programari intern que pugui integrar-se f\xc3\xa0cilment amb qualsevol eina inform\xc3\xa0tica o ALM necess\xc3\xa0ria en un projecte._NEWLINE_Un director d'investigaci\xc3\xb3 en l'empresa d'investigaci\xc3\xb3 Gartner va proposar canviar el terme ALM a ADLM (Application Development Life-cycle Management) per incloure DevOps, la cultura i la pr\xc3\xa0ctica d\xe2\x80\x99enginyeria de programari que pret\xc3\xa9n unificar el desenvolupament de programari (software development o Dev) i l'operaci\xc3\xb3 del programari (software operation o Ops)."